b'\n_START_ARTICLE_\nPuente de la Mujer\n_START_SECTION_\nZgodovina\n_START_PARAGRAPH_\nMost je zasnoval \xc5\xa1panski arhitekt Santiago Calatrava in je po na\xc4\x8drtu zelo podoben mostu \xc4\x8dez reko Guadalquivir v Sevilji v \xc5\xa0paniji (Puente del Alamillo, 1992) in mostu \xc4\x8dez reko Sacramento v Reddingu, Kalifornija (Most Sundial, 2004), le da ima naprej, namesto nazaj kot pri omenjenih mostovih, pod kotom obrnjen pilon. Gradnja se je za\xc4\x8dela leta 1998, odprt je bil 20. decembra 2001 in je edino Calatravovo delo v Latinski Ameriki. Arhitekt je opisal zasnovo kot sintezo podobe para, ki ple\xc5\xa1e tango._NEWLINE_Most za pe\xc5\xa1ce je dolg 170 metrov, tehta 800 ton, je 6,20 m \xc5\xa1irok in je razdeljen na dva osnovna dela dolga 25 m in 32,50 m in srednjega dela dolgega 102,5 m, ki se zavrti na bel betonski steber, kar omogo\xc4\x8da plovilom prosto pot v manj kot dveh minutah. Ta osrednji del je podprt z jekleno "iglo" z betonskim jedrom, okoli 34 m visoko. "Igla", nagnjena pod kotom 39 \xc2\xb0 je sidrana s po\xc5\xa1evnimi zategami, ki podpirajo osrednji razpon. Ra\xc4\x8dunalni\xc5\xa1ki sistem na vzhodnem koncu mostu upravlja mehanizem obra\xc4\x8danja kadar je to potrebno.\n_START_SECTION_\nNavdih\n_START_PARAGRAPH_\n\xc5\xa0tevilne ulice v okro\xc5\xbeju Puerto Madero imajo \xc5\xbeenska imena , kar daje mostu svoje ime._NEWLINE_Most si je omislil poslovne\xc5\xbe Alberto L. Gonz\xc3\xa1lez, ki je daroval denar za njegovo izgradnjo. Stal je okoli $ 6 milijonov, proizvedel ga je Urssa steel fabrication conglomerate v mestu Vitoria-Gasteiz v Baskiji v severni \xc5\xa0paniji._NEWLINE_Po mnenju poslovne\xc5\xbea Boba Schmettererja, most ni bil del prvotnega projekta Puerto Madero. Jorge Heymann, vodilni ogla\xc5\xa1evalec v Buenos Airesu, je bil najet za razvoj ogla\xc5\xa1evalske akcije za Puerto Madero, vendar je analiza pokazala, da je najve\xc4\x8dji izziv te lokacije dostop in ne ozave\xc5\xa1\xc4\x8danje javnosti. Heymann je predlagal impozantno brv, ki bi bila zagotovo dra\xc5\xbeja od za\xc4\x8detne ogla\xc5\xa1evalske kampanje, a bi bila bolj prakti\xc4\x8dna in trajna. Poslovne\xc5\xbe se je strinjal z oceno in je zgradil strukturo.'